Wir, nachbenempten Peter und Hans von Griffense, ✳ bekennent offenlich mitt disem brieff, ✳ als ich, jetzgenātˀ Peter von Griffense, in vergangner zit mitt den erwirdigen, geistlichen, minen gnedigen, lieben frowen, eptissin und cōvent zu Kûngsfelden, Sant Claren ordens, ein wechsel umb min teil ✳ der stùr im
Eigen und ettlich guͤter dagegen ✳ getan hab, ✳ dabi die selben min gnedig frowen ✳ ✳ fùr sich, ir gotzhus und nachkomen ✳ mir und minen erben sechs stuck gelts jerlich uszuͦrichten und uns der, ✳ nach dem das im wechsel und deshalben berett ist, ✳ zeverwisend schuldig sind. ✳ ✳ soͤlich verwisen aber noch nitt
beschechen, ✳ sunder dahar guͤtlich angestanden ✳ und mir aber nùtzit des minder der zins jerlich usgericht, als billich beschechen ist ꝫcꝭ, ✳ ✳ das wir, obgenanten Peter und Hans von Griffense, ✳ von der erwirdigē, edeln frowen, fròw Evan Schenckin von Erdbach, klosterfrowen und jetz pflegerin des jartzitampts zuͦ Kùngsfelden, ✳ von wegen desselben amptz ✳ hundert Rinsch guldin in unser und unser erben kuntlichen nutz und meren unsern mercklichen schadē damitt ze fùrkoment ✳ haringenomē ✳ und bekerˀt, ✳ und habent darumb in namen und an statt unser ✳ selbs und in
voͤgten wise Hans Ruͤdolffs ✳ und Hans Uͦlrichs von Griffense, ✳ min, des genempten Hansen von Griffense, bruͤder, ✳ ouch fùr uns und si ✳ und all unser ✳ und ir erben ✳ und nachkomen, ✳ die wir mitt uns herzuͦ vestenklich ✳ und nach aller notdurfft verbindent, ✳ nach guͦter, zitlicher
vorbetrachtung gesund lips, vernunfft und der sīnen ✳ den genempten unsern gnedigen frowen von Kùngsfeld ✳ und sunder ir, der genantē unser frowen von Erdbach, und Cuͦnrat Widmer, irm amptman, an ir statt ✳ an statt und zuͦ handen ✳ des egenantē jarzitampts eins
uffrechten, ✳ redlichen, frigen ✳ koufs ✳ verkoufft und ze kouffen geben in krafft und urkùnd dis briefs ✳ die obgenanten sechs stuck gelts mitt aler nutzung, rechtung und zuͦgehoͤrd fùr ledig eigen und von mengklichem unbekùmbert ✳ in geding, ✳ das das jetzgenant jarzitampt
und des pfleger gegenwùrtig und kùnftig ✳ soͤlich gult, die sechs stuck gelts, als vor stat, ✳ und all unser vordrung, recht und ànsprach daran und zuͦ ✳ nun hinfùr nach innhalt dis briefs ✳ haben ✳ und die von dem cōvent ✳ zuͦ Kùngsfeld und irn nùtzen ✳ und nach der verwisung an und von den enden, dahin die verwist sind, ✳ hinfùr jerlich uff sant Martins tag zuͦ rechtem zins und nach zins recht, aͧn alles abniessen, mangel und gebresten ✳ innemen, nutzen, niessen ✳ und in allweg damitt tuͦn ✳ lassen, wandlen und werben sòllent und mogent, als
mitt dem iren ✳ aͧn unser, ✳ unser erben und mengklichs von unser wegen sumen, irren und insprechn̄, ✳ die selben unser frowen von Kùngsfeld ✳ sond ouch fùr sich, ir gotzhus und nachkomen verbunden sin, ✳ soͤlich gùlt die sechs stuck gelts, ✳ wie vorgemeldet und im wechsel
berett ist, ✳ doch mitt unser wissen und willen, ✳ wenn das jarzitampt ✳ und des pfleger ✳ oder nach dem widerkouff ✳ wir die verkoͤuffer oder unser erben des begerēt ✳ ze verwisent ✳ und bisz dar ✳ die gùlt alle jar, als vor stàt, ✳ uszerichten ✳ und darumb gnuͦg ze sind und tuͦnd nach zinsz
recht luter, aͧn alle fùrwort, inzùg und geverd ✳ das jarzitampt und des pfleger gegenwùrtig und kùnftig, ✳ sond ouch die gùlt, ✳ wie vor stàt ✳ uff und von dem convent zuͦ Kùngsfeld bis uff die verwisung und darnach uff, von und an den enden dohin, die als vor stàt verwist
ist, ✳ haben die alda jerlich innemen, nutzen, niessen und inen gevolgen und werden ✳ und damitt ✳ von uns und unsern erben benuͤgen ✳ und uns darumb noch deshalben das beschech ✳ und werdent, der also jerlich usgericht oder nitt ✳ nùtzit anzevordern haben, ✳ noch uns beruͤren, ✳ wir inen
ouch darumb nùtzit ✳ sunder des so her nach stat verbunden sin ✳ mittnamen, ob sich ✳ jetz oder hinfùr, ùber kurtz ✳ oder lang zit jemer fund, ✳ das die gùlt ✳ von unser gescheften, ✳ schuldē oder sachen wegen ✳ jendert oder jemand zuͦ underpfand oder in ander wise, ✳ das uns doch jetz unwissent
ist ✳ noch verhefft, ✳ versetzt, ✳ verkùmbert, ✳ beladen ✳ und nitt gantz ledig wer, ✳ sunder jemand darūb oder von andˀn sachen von uns darruͤrent daran und zuͦ gerechtikeit und zuͦ sprùch ✳ hett ✳ gewun̄ oder zuͦ haben meint, ✳ ouch unsern frowen dem jarzitampt und oͧch ✳ des pflegern ✳ umb
solich obgemeldet oder ander sachē von uns darruͤrent soͤlich gùlt vorgenempt ✳ oder si ✳ von der wegen ✳ oder darumb ✳ hinfùr jemer ùber kurtz ✳ oder lang ✳ zit ✳ angesprochen, ✳ bekùmbert ✳ fùrgenomen ✳ gesumpt, ✳ verhefft, ✳ verbottē, ✳ verspert ✳ abgezogen oder eynicherley kumber, ✳
irrung, ✳ gebresten, ✳ infell ✳ zusprùch oder ander unkomlich sachen ✳ inen darinn, ✳ derhalb ✳ oder in disem kouff ✳ begegnen, ✳ angelegen ✳ oder zuͦgefuͤgt, da durch ✳ und deshalben si ✳ an der gùlt ✳ oder disem kouff wider ✳ das, so vor stàt, ✳ gesumpt, ✳ geirˀt ✳ oder gehindert und darumb usrichtung ✳ notdurftig
weren oder wurden, ✳ wie, von wem oder von was sach wegen sich das jemer fuͦgte, ✳ darinn deshalben und namlich in allen sachen, inen ✳ herinn gelegen und zewandeln notdurftig, ✳ die von uns darruͤrent ✳ oder uns ze wandeln gebùrent, ✳ die sient her inn genempt oder nitt, ✳ darin̄
soͤllent wir, obgenantē verkoͤuffer von Griffense, ✳ und all unser erben ✳ und darzuͦ ✳ und mitt uns ✳ die fromen, vesten, unser liebn̄ oͤcheim Heinrich Truchsesz von Wolhusen ✳ und Tùring Efinger ✳ und all ir beider erben, ✳ als umb disz sach recht, unverscheiden mittgùltē mitt
uns, ✳ die wir ✳ unsern frowen dem jarzitampt und des pflegern ouch also hierūb fùr sich und all ir erben zuͦ rechtē behaftē mittgùltē geben, ✳ und die sich des mitt uns verbunden habent, ✳ si die selben unser frowen und das jarzitampt zuͦ Kùngsfeld und des pfleger gegē-
wùrtig und kùnftig, ✳ ouch ir gotzhusz und nachkomen ✳ lidklich und in unserm eignen kosten ✳ als dick sich das hinfùr gepùrt ✳ oder inen notdurftig ist, ✳ verstan, ✳ entheben, ledigē, ✳ loͤsen ✳ und inen all irrung, ✳ gebresten ✳ und unkomlich sachen darinn abtuͦn, ✳ benemen, ufrichtē, ersetzen
und die gùlt ✳ gantz ✳ ledig, ✳ richtig, ✳ sicher, ✳ unanspreͣchig ✳ und geng machen, ✳ damitt inen die wie vor stat verrichtlich ✳ und aͧn all mindrung, irrung, abgang und gebresten ✳ gevolg ✳ werd ✳ und daran ✳ derhalb und in disem kouff gantz ruͤwig, sicher unbekùmberet und habent
sient und belibent, ✳ inen ouch damitt bezaln und abtragen all vergangen zinsz, die inen von sölicher irrung und sachen wegē nitt wordē weren ✳ und allen kosten und schaden deshalben ufgelouffen, ✳ oder den si davon empfangē, ✳ wie sich gefuͤgt hett, ✳ irn worten darumb
aͧn ander kuntschaft zetuͦnd, zegeloubent, ✳ bezaln und abtragen ✳ und namlich in die und all weg ✳ inen dis kouffs, wie vor stàt, ✳ guͦt ✳ sicher, ✳ redlich, ✳ volkomen werschafft ✳ nach recht ✳ fùr mengklichs irrung und ansprach nach recht ✳ tuͦn ✳ und des recht weren sin ✳ in unsˀm
eignen kosten, ✳ wo, wenn, wie, gen wem und als dick sich das hinfùr gepùrt. ✳ und darumb ob wir houptgùlten, mittgùlten oder unser erben ✳ daran jemer sumig weren oder wurden, ✳ also das wir ✳ dem ✳ als jetz stàt ✳ nach ir anvordrung nitt nachkaͤment, ✳ noch
gnuͦg teͣtent, ✳ wie sich das fuͦgte. ✳ darumb moͤchtent die koͤuffer, unser frowen und das jarzitampt zuͦ Kùngsfeld, sin pfleger, ir amptlùt gegenwùrtig und kùnftig, ✳ und alle, die inen des helfen wellent, ✳ uns houptgùlten, ✳ mittgùlten und all unser und unser mitt gùlten erben,
ouch lùt und guͤter, ligend und varent, ✳ gantz nùtzit usgenomen, noch vorbehept, ✳ unverscheidenlich, ✳ ouch sampt und sunder ✳ mitt frigē urloup und gegebnen rechten, ✳ mitt gerichten, geistlichem, weltlichem oder aͧne angriffen bekùmbnˀ und noͤten, wie inē das zuͦ willen
fuͦgklich und eben ist, ✳ aͧn unser und mengklichs sumē, irren un̄ insprechē, als vil un̄ lang, bis soͤlichs ✳ namlich der stuckē jegklichs, ✳ eins ✳ mer oder si all, ✳ daran denn der bruch oder darūb angriffen ist, ✳ volfuͤrt wirt, ✳ beschicht ✳ und si darūb ✳ und deshalbn̄ gantz betragen und
unklaghaft gemacht werden und worden sind inmasen, als vor stàt, ✳ mitt allem zins, kosten und schadē, wie vor stàt, ✳ oder von des angriffs wegen, daruff gangen, ✳ gantz aͧn iren schadē, ✳ also das uns houptgùltn̄, mittgùltn̄ unser und ir aller erbn̄ lùt noch guͤter hievor, ✳ noch wider
dehein ding heran geschribn̄ gantz nùtzit ✳ behelfē, ✳ schirmē, ✳ fridē, ✳ fristn̄, ✳ tecken, ✳ wir zeschirm ✳ fùrzichn̄, ✳ bruchn̄, ✳ sin, ✳ geniessen, noch von uns fùrgezogē werden sol, ✳ dehein ✳ schirm, ✳ hilff, ✳ fùr, ✳ noch ✳ uszug, ✳ geistlicheˀ ✳ noch ✳ weltlicheˀ gerichtē, ✳ rechtē, ✳ gesetztē, ✳ fryheitē, ✳ gnaden, ✳ geleiten, ✳ gebotten, ✳ vereynūgen, ✳ uszùgen, ✳ fùndē, ✳ geverden, noch ùberal eynicher andern sachen, ✳ so wir oder jemand hiewider ✳ erdencken, ✳ fùrzichen ✳ oder uns moͤcht behelffen ùberal ineynich wise, ✳ so dick und vil ✳ das ✳ oder dero deheins ✳ hinfùr jemer ✳ ze schuldē ✳ kumpt ✳ oder sich gefuͤgt,
doch so mogent wir, die verkoͤuffer von Griffense, ✳ und nach nach uns, unser erbn̄ die obgenantn̄ gùlt, die sechs stuck gelts, ✳ wider kouffen und abloͤsen, ✳ hinfùr welichs jars oder tags im jar wir wellent, ✳ ouch mitt hundert guldin Rinscher, guͦter, genger und geͣber, ✳ rechts houptguͦts,
die wir inē gon Kùngsfeld in irn gewalt aͧn alle fùrwort weren und antwurtē sond ✳ und inen damitt gevolgen und werdē all versessen und ergangen zins, ✳ die alldann davon unbezalt usstand, ✳ oder sich des jars, dar inn der widerkouff beschicht, ✳ von santt Marttins tag hin bisz
uff den tag des widerkouffs, nach anzal des zits ergangen habent, ✳ und damitt aller kost und schad, ✳ ob deheiner daruff unbezalt usstuͤnd ✳ und solicher losung und des widerkoufs soͤllent uns unser gnedigē frowē ✳ und das jarzitampt zuͦ Kùngsfeld und des pfleger, so der zit sind, ✳ statt tuͤn
und gehorsam sin, uns ouch daruff, so solichs also beschechn̄ ist, disen houptbrieff lidklich herusz geben, ✳ gantz aͧn alle fùrwort, inzùg und geverd, ✳ und als dick davor ✳ der mittgùlten deheiner abgàt oder herzuͦ unnùtz wirt, ✳ sond wir, von Griffense, oder unser erben ✳ den oder die mitt
andern als guͦten, wie gewonlich und billich ist, bi der pen des angrifs vorbegriffen, ✳ ersetzen der oder die sich ouch also an ir statt ✳ hinder disz sach verbindent ✳ und sond doch darumb ✳ des ✳ oder abgangnen erben ✳ und guͤter ✳ nùtzit, des minder hinder diser sach haft sin, ✳ bis der mitt
dem widerkouff, wie vorstàt, end und ustrag wird, ✳ desglichen wer oder wurd inē ouch diser brieff ✳ davor bresthaft ✳ oder unnùtz ✳ oder suss ze vil, ✳ ze wenig ✳ oder ùtzit, das im rechtē nitt bestantlich ✳ her inn begriffen ✳ und darumb oder von anderer sach wegē ✳ eins andern brieffs,
oder ùtzit herinn ufzerichtn̄, oder ze wandeln notdurftig werē, ✳ wie oder von was sach wegen ✳ sich das ✳ oder dero deheins jemer fuͦgte, ✳ sond wir die houptgùltē ✳ oder unser erben ✳ inē bi der pen des angrifs als vor ✳ ufrichtn̄ ✳ und si fùro nach guͦter und billicher notdurfft verbriefen und diser kouff allweg aͧn all inbrùch, mangel, ✳ irrung, ✳ gebresten, ✳ abgeng, infell, ✳ fùrwort on geverd in sinen kreften, wie vor stät, bestan und beliben, ✳ insunders ist her in̄ berett, ✳ das ouch nach in̄halt des wechssels, suss billich ist, ✳ wen̄ wir, obgenātn̄ von ✳
Griffense, odˀ unser erbn̄ die obgenāt gùlt, die sechs stuck gelts, hinfùr jemer allenklich verkouffē woͤltn̄, das wir die unsˀn gnedign̄ frowē von Kùngsfeldē ✳ vor ab ✳ un̄ des erstn̄ ✳ anbietn̄ un̄ inglichm̄ kouff als andˀn, ✳ ob si die kouffn̄ ✳ und uns als vil ✳ als andˀn ✳ darūb gebn̄
woͤltent ✳ zekouffē gebn̄ soͤltent. ✳ woͤltent si aber die also nitt kouffn̄, ✳ mogēt wir die an ander end nach unsˀm willn̄ und gevalln̄ verkouffn̄, ✳ aͧn ir der selbn̄ unser frown̄, ir gotzhusz und nachkomē von Kùngsfeldē, ✳ ouch mengklichs von ir wegē sumē, irrē un̄ insprechen.
und also gelobn̄t wir, obgenantn̄ Peter und Hans von Griffense, fùr uns un̄ in voͤgtn̄ wise fùr die obgenan̄tē Hans Ruͦdolffn̄ und Hans Uͦlrichn̄ von Griffense, unsrˀ sùn und bruͦder, ✳ und fùr all unser ✳ un̄ ir erbn̄ und nachkomē ✳ disen kouff und brieff in alln̄ worten
und gedingē, her in̄ begriffn̄, ✳ war, stät und vest zuͦ haltn̄ ✳ und dawider niemer zekomēt, ✳ zeredēt, ✳ zewerbēt, ✳ zetuͦnd, ✳ schaffen, ✳ verhengn̄, ✳ gehelln̄, noch fùrdˀn beschechn̄ ✳ ùberal ineyneich wise. ✳ darzuͦ ouch die obgenantē unser mittgùlten und all ir erbn̄, ir lùt und guͤter
in diser sach ✳ gantz ✳ ze verhuͤtē, ✳ und houptguͦt, ✳ zinsz, ✳ kostn̄ ✳ un̄ schadn̄ ✳ zebezaln ✳ un̄ in allweg ze enthebn̄, ✳ ledign̄, ✳ und loͤsen, ✳ wie und als dick sich das hinfùr gepùrt, ✳ alles bi unsˀn guͦten trùwē ungevarlich. ✳ wir, die obgenantē mittgùltē, ✳ Heinrich Truchsesz ✳ und Tùring
Efinger, ✳ veriechēt ouch diser mittgùltschafft in alln̄ wortē und gedingē, so vor stand ✳ fùr uns und all unser erbn̄ ✳ unverscheidenlich ✳ un̄ gelobēt ouch also bi unsˀn guͦtn̄, trùwn̄ ✳ der damitt ✳ gnuͦg ze sind, ✳ nachzekomēt, ✳ ze haltn̄ ✳ und volfuͦrēt, ✳ wie ✳ und als dick
sich das gepùrt, ✳ und dawider niemer zekoment, ✳ zeredēt, ✳ zewerbēt, ✳ zetuͦnd, ✳ schaffen, ✳ verhengē, ✳ gehelln̄, ✳ noch fùrdnˀ ✳ beschech̄n, ✳ ùber al in eynich wise, ✳ all boͤsz fùnd, arglist und geverde ✳ her in̄ gentzlich usgesetzt ✳ und alles ungevarlich, ✳ alles in krafft und urkùnd disz briefs
mitt unser aller, Peters und Hansen von Griffense, Heinrich Truchsessen und Tùring Efingers, ✳ angehenckten insigeln ✳ fùr uns ✳ und all unser erben, ✳ ouch uns und si in wise und fùr ✳ als vor, ✳ damitt diser sach, ✳ wie vor stat, ✳ wissentlich ze bewisen ✳ und ùbersagen
und des alles zuͦ warem, steͣtem ✳ und vestem urkùnd ✳ offennlich versigelt geben ✳ uff santt Laurentien àbent, nach Cristi gepùrt viertzechenhundert fùnfzig und acht jar ꝫcꝭ.
Peter ✳
Hans ✳
Truchsaͤs
Efinger